اسرائیلین قوزئیینده حیفا ساحللرین‌ده هلیکوپترین دۆشدوگو بیلدیریلدی.
اسرائیل یایین قورولوشونون (کان) خبرینه گؤره، بازار ائرته‌سی آخشامی  حیفا ساحللرین‌ده بیر هلیکوپترین دۆشمه‌سی ایله بؤلگه‌یه قورتارما اکیپلری گؤندریلدی.
یدیعوت احرونوت قزئتی ده هلیکوپترین حیفاداکی دنیز آراشدیرمالاری مرکزینین ساحللرین‌ده دۆشدوگونو بیلدیردی.
هلیکوپترده ایکی پیلوت و بیر خدمه اولدوغو بیلدیریلدی.
ساحل گوونلیک و حربی هاوا گوجلرینین ایشتیراکی ایله آپاریلان آختارما قورتارما ایشلرین‌دن سونرا خدمه‌نین قورتاریلدیغی، هر ایکی پیلوتون حیاتینی ایتیردیگی بیلدیریلدی.
